“ศบค.ชุดเล็ก” จ่อชงผ่อนมาตรการโควิดเพิ่ม หลังยอดติดเชื้อลด
ศบค.ชุดเล็ก จ่อเสนอ "ศบค.ชุดใหญ่" ผ่อนคลายมาตรการโควิดเพิ่มเติมในอีก 2 สัปดาห์ข้างหน้า หลังยอดติดเชื้อในจังหวัดพื้นที่ควบคุมสูงสุดและเข้มงวด (สีแดงเข้ม) ลดลง
ศบค.ชุดเล็ก จ่อเสนอผ่อนคลายมาตรการโควิดเพิ่มเติม หลังยอดติดเชื้อในจังหวัดพื้นที่ควบคุมสูงสุดและเข้มงวด (สีแดงเข้ม) ลดลง
6 ต.ค. 2564

พญ.อภิสมัย ศรีรังสรรค์ ผู้ช่วยโฆษก ศูนย์บริหารสถานการณ์โควิด-19 (ศบค.) กล่าวว่า ที่ประชุมศูนย์ปฏิบัติการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศปก.ศบค.) เตรียมเสนอ ศบค.ชุดใหญ่พิจารณามาตรการผ่อนคลายเพิ่มเติมในอีก 2 สัปดาห์ข้างหน้า หลังตัวเลขผู้ติดเชื้อในจังหวัดพื้นที่ควบคุมสูงสุดและเข้มงวด (สีแดงเข้ม) ตัวเลขเริ่มลดลงต่ำกว่า 100 ราย เช่น อ่างทอง สิงห์บุรี เป็นต้น ขณะที่จังหวัดท่องเที่ยวนั้นถือว่าทางระบบสาธารณสุขยังรับไหว